کم ڈے ژونگ

نوبل انعام یافتہ جنوبی کوریائی صدر۔ 6 جنوری، 1924ء کو پیدا ہوئے۔ زندگی کے ابتدائی دور میں کلرکی کا پیشہ اختیار کیا۔ بعد میں سیاست کی طرف رجوع کیا اور 1961ء میں پہلی مرتبہ اسمبلی کے رکن بنے۔ بعد میں ملک کی آمریتوں کے خلاف لڑتے رہے۔ وہ اپنے اوپر ہونے والے کئی حملوں میں محفوظ رہے۔ مسٹر کِم کو جنوبی کوریا میں فوجی آمریت کے دور میں خطرناک حد تک انتہا پسند قرار دیا گیا اور ان کو موت کی سزا بھی سنائی گئی۔ انہیں جیل میں تشدد کا نشانہ بنایا گیا، دو دفعہ جلا وطن کیا گیا اور متعدد بار نظر بند کیا گیا۔ ان کی بڑی کامیابی سنہ انیس سو ستانوے میں صدر منتخب ہونا تھا جو سنہ انیس سو اڑتالیس میں ملک بننے کے بعد سے پہلی مرتبہ حکمران جماعت سے حزب اختلاف کو پرامن طور پر اقتدار کی منتقلی تھی۔ جس کے بعد وہ سنہ دو ہزار تین میں اقتدار چھوڑنے تک ملک کے صدر رہے۔ اپنی صدارت کے دوران سنہ دو ہزار میں شمالی کوریا کے قائد کم جونگ ال کے ساتھ اجلاس ان کے مطابق ان کی زندگی کی سب سے بڑی کامیابی تھی۔ یہ اجلاس جنوبی کوریا کی شمالی کوریا کے ساتھ مفاہمت کا باعث بنا جس کی وجہ سے ان کو اسی سال کے اواخر میں نوبل انعام سے نوازا گیا۔ 18 اگست، 2009ء کو دل کا دورہ پڑنے سے انتقال کر گئے۔

مزید دیکھیے 
 نوبل امن انعام

حوالہ جات  

1924ء کی پیدائشیں
1925ء کی پیدائشیں
2009ء کی وفیات
آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
اقدام قتل سے زندہ بچ جانے والے
جنوب کوریائی سیاستدان
جنوب کوریائی شخصیات
جنوب کوریائی صدور
جنوب کوریائی نوبل انعام یافتہ
جنوبی کوریائی جمہوری فعالیت پسند
جنوبی کوریائی زیر حراست اور قیدی شخصیات
جنوبی کوریائی مسیحی
جنوبی کوریائی نوبل انعام یافتہ
نوبل امن انعام یافتہ شخصیات
جنوب کوریائی رومن کیتھولک
جنوبی کوریائی سزائے موت یافتہ قیدی
بیسویں صدی کے رومن کیتھولک
اکیسویں صدی کے رومن کیتھولک
ویکی ڈیٹا سے مطابقت رکھنے والی مختصر تفصیل
اغوا شدہ جنوب کوریائی شخصیات